CELEX: 32015R1102
Language: hu
Date: 2015-07-08
Title: A Bizottság (EU) 2015/1102 rendelete (2015. július 8.) az 1334/2008/EK európai parlamenti és tanácsi rendelet I. mellékletének bizonyos aromaanyagok uniós listáról történő visszavonása tekintetében történő módosításáról (EGT-vonatkozású szöveg)

9.7.2015   
            
            
               HU
            
            
               Az Európai Unió Hivatalos Lapja
            
            
               L 181/54
            
         A BIZOTTSÁG (EU) 2015/1102 RENDELETE
   (2015. július 8.)
   az 1334/2008/EK európai parlamenti és tanácsi rendelet I. mellékletének bizonyos aromaanyagok uniós listáról történő visszavonása tekintetében történő módosításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az élelmiszerekben és azok felületén használható aromákról és egyes, aroma tulajdonságokkal rendelkező élelmiszer-összetevőkről, valamint az 1601/91/EGK tanácsi rendelet, a 2232/96/EK és a 110/2008/EK rendelet, valamint a 2000/13/EK irányelv módosításáról szóló, 2008. december 16-i 1334/2008/EK európai parlamenti és tanácsi rendeletre (1) és különösen annak 11. cikke (3) bekezdésére és 25. cikke (3) bekezdésére,
   tekintettel az élelmiszer-adalékanyagok, az élelmiszerenzimek és az élelmiszer-aromák egységes engedélyezési eljárásának létrehozásáról szóló, 2008. december 16-i 1331/2008/EK európai parlamenti és tanácsi rendeletre (2) és különösen annak 7. cikke (4) bekezdésére,
   mivel:
   
               (1)
            
            
               Az 1334/2008/EK rendelet I. melléklete tartalmazza az élelmiszerekben és azok felületén történő használatra engedélyezett aromaanyagok és alapanyagok uniós listáját, és meghatározza felhasználási feltételeiket.
            
         
               (2)
            
            
               A 872/2012/EU bizottsági végrehajtási rendelettel (3) elfogadásra került az aromaanyagokról szóló lista, amely egyúttal bekerült az 1334/2008/EK rendelet I. mellékletének A. részébe.
            
         
               (3)
            
            
               A lista naprakésszé tétele az 1331/2008/EK rendelet 3. cikk (1) bekezdésben említett egységes eljárás révén, a Bizottság kezdeményezésére, vagy valamely tagállam vagy érintett fél kérelmére történhet.
            
         
               (4)
            
            
               Az aromaanyagok és alapanyagok uniós listája olyan anyagokat is tartalmaz, amelyekkel kapcsolatban az Európai Élelmiszerbiztonsági Hatóság (EFSA) azt kérte, hogy az értékelés elvégzéséhez az 1334/2008/EK rendelet I. mellékletének A. részében meghatározott határidőkig további tudományos adatok kerüljenek benyújtásra.
            
         
               (5)
            
            
               Öt anyag esetében (1-metil-naftalén [FL-szám: 01.014], furfuril-metil-éter [FL-szám: 13.052], difurfuril-szulfid [FL-szám: 13.056], difurfuril-éter [FL-szám: 13.061] és etil-furfuril-éter [FL-szám: 13.123]) az uniós lista a kért további tudományos adatok benyújtásának határidejeként 2013. december 31-ét állapította meg.
            
         
               (6)
            
            
               Amennyiben a szükséges információk nem érkeznek be a kért határidőn belül, az adott aromaanyagot vissza kell vonni az uniós listáról.
            
         
               (7)
            
            
               2014. június 30-ig nem érkeztek be az említett anyagokkal kapcsolatos EFSA szakvélemény (4) alapján kért további tudományos adatok. Ezért ezen aromaanyagokat vissza kell vonni az uniós listáról.
            
         
               (8)
            
            
               Az 1334/2008/EK rendeletet ezért ennek megfelelően módosítani kell.
            
         
               (9)
            
            
               A 873/2012/EU bizottsági rendelet (5) 1. cikke a 2014. október 22. előtt jogszerűen forgalomba hozott vagy felcímkézett, aromaanyagokat tartalmazó élelmiszerekre vonatkozó átmeneti intézkedésekről rendelkezik. Az említett átmeneti intézkedések adott esetben nem elégségesek az olyan aromaanyagokat tartalmazó élelmiszerek tekintetében, amelyeket 2014. október 22. után kell visszavonni az uniós listáról. Ezért annak érdekében, hogy az élelmiszer-ipari vállalkozások alkalmazkodni tudjanak az e rendeletben foglalt követelményekhez, az öt aromaanyagot tartalmazó élelmiszerekre vonatkozóan egy további átmeneti időszak meghatározására van szükség.
            
         
               (10)
            
            
               Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
            
         ELFOGADTA EZT A RENDELETET:
   1. cikk
   Az 1334/2008/EK rendelet I. mellékletének A. része az e rendelet mellékletében foglaltak szerint módosul.
   2. cikk
   A rendelet mellékletében említett öt aromaanyagot tartalmazó azon élelmiszerek, amelyeket az e rendelet hatálybalépését követő 9 hónapon belül jogszerűen hoztak forgalomba vagy címkéztek fel, de amelyek nem felelnek meg az 1334/2008/EK rendelet I. melléklete A. részének, a minőségmegőrzési vagy a fogyaszthatósági idő lejártáig forgalmazhatók.
   3. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2015. július 8-án.
      
         
            a Bizottság részéről
         
         
            az elnök
         
         Jean-Claude JUNCKER
      
   
   
      (1)  HL L 354., 2008.12.31., 34. o.
   
   
      (2)  HL L 354., 2008.12.31., 1. o.
   
   
      (3)  A Bizottság 2012. október 1-i 872/2012/EU végrehajtási rendelete az aromaanyagoknak a 2232/96/EK európai parlamenti és tanácsi rendeletben előírt listája elfogadásáról, a listának az 1334/2008/EK európai parlamenti és tanácsi rendelet I. mellékletébe való beillesztéséről, valamint az 1565/2000/EK bizottsági rendelet és az 1999/217/EK bizottsági határozat hatályon kívül helyezéséről (HL L 267., 2012.10.2., 1. o.).
   
      (4)  Szakvélemény a 78. aromacsoport-értékelésről (FGE.78), EFSA Journal (2009) 931, 1-59. o.; Szakvélemény a 67. aromacsoport-értékelésről, 1. javított kiadás (FGE.67Rev.1), EFSA Journal 2011; 9(10):2315; Szakvélemény a 65. aromacsoport-értékelésről (FGE.65), EFSA Journal 2010; 8(7):1406.
   
      (5)  A Bizottság 2012. október 1-jei 873/2012/EU rendelete az aromáknak és alapanyagoknak az 1334/2008/EK európai parlamenti és tanácsi rendelet I. mellékletében meghatározott uniós listájára vonatkozó átmeneti intézkedésekről (HL L 267., 2012.10.2., 162. o.).
   
      MELLÉKLET
      Az 1334/2008/EK rendelet I. mellékletének A. részében a következő bejegyzéseket el kell hagyni:
      
         
                     „01.014
                  
                  
                     1-metil-naftalén
                  
                  
                     90-12-0
                  
                  
                     1335
                  
                  
                     11009
                  
                  
                      
                  
                  
                      
                  
                  
                     4
                  
                  
                     JECFA/EFSA
                  
               
                     13.052
                  
                  
                     furfuril-metil-éter
                  
                  
                     13679-46-4
                  
                  
                     1520
                  
                  
                     10944
                  
                  
                      
                  
                  
                      
                  
                  
                     4
                  
                  
                     EFSA
                  
               
                     13.056
                  
                  
                     difurfuril-szulfid
                  
                  
                     13678-67-6
                  
                  
                     1080
                  
                  
                     11438
                  
                  
                      
                  
                  
                      
                  
                  
                     4
                  
                  
                     EFSA
                  
               
                     13.061
                  
                  
                     difurfuril-éter
                  
                  
                     4437-22-3
                  
                  
                     1522
                  
                  
                     10930
                  
                  
                      
                  
                  
                      
                  
                  
                     4
                  
                  
                     EFSA
                  
               
                     13.123
                  
                  
                     etil-furfuril-éter
                  
                  
                     6270-56-0
                  
                  
                     1521
                  
                  
                     10940
                  
                  
                      
                  
                  
                      
                  
                  
                     4
                  
                  
                     EFSA”